Ind vs Aus Test Series: जिन गावस्‍कर के नाम पर ट्रॉफी, उन्‍हें अब तक नहीं मिला पुरस्‍कार वितरण समारोह का न्‍यौता  
सुनील गावस्‍कर और एलन बॉर्डर के नाम पर ही है ट्रॉफी
सिडनी के चौथे टेस्‍ट के बाद होगा पुरस्‍कार वितरण समारोह
टीम इंडिया के विराट कोहली को मिलने जा रही है यह ट्रॉफी
भारत और ऑस्‍ट्रेलिया (India vs Australia) के बीच टेस्‍ट सीरीज की ट्रॉफी का नाम दोनों देशों के महान क्रिकेटर सुनील गावस्‍कर  (Sunil Gavaskar) और एलन बॉर्डर (Allan Border) पर रखा गया है. गावस्‍कर और बॉर्डर ने कई इंटरनेशनल मैचों में अपने देश का प्रतिनिधित्‍व किया और टीम को कई सफलताएं दिलाईं, लेकिन 'सनी' ऑस्ट्रेलिया के खिलाफ चौथे और आखिरी टेस्ट के बाद बॉर्डर-गावस्कर ट्रॉफी पुरस्कार वितरण से बाहर रह सकते हैं. टीम इंडिया के कप्‍तान विराट कोहली को यह ट्रॉफी मिलने जा रही है. गावस्कर ने कहा कि उन्हें क्रिकेट ऑस्ट्रेलिया (CA) से न्यौता नहीं मिला है. गौरतलब है कि विराट कोहली के नेतृत्‍व वाली टीम इंडिया ने मेलबर्न (Melbourne Test) का तीसरा टेस्‍ट 137 रन से जीतकर सीरीजमें 2-1 की बढत ले ली है और पिछले साल अपने देश में ट्रॉफी जीतने वाली भारतीय टीम इसे बरकरार रखेगी.
गावस्‍कर का BCCI से सवाल, 'एमएस धोनी और शिखर धवन घरेलू क्रिकेट में क्‍यों नहीं खेल रहे'
 गावस्कर (Sunil Gavaskar) ने इंडिया टुडे से बातचीत करते हुए कहा,‘ मुझे क्रिकेट ऑस्ट्रेलिया के मुख्य कार्यकारी जेम्स सदरलैंड ने मई में पत्र भेजकर बॉर्डर-गावस्कर ट्रॉफी देने के लिएमेरी उपलब्धता के बारे में पूछा था. मैं जाना चाहता था लेकिन उनके इस्तीफा देने के बाद से मुझसे कोई संपर्क नहीं किया गया.'